பொருளை இயற்றல் (ஆக்குதல்), ஈட்டல், காத்தல், காத்தவற்றைச் சரியாகப் பகுத்து அளித்தல் ஆகியவற்றில் வல்லவனே அரசன் ஆவான். இதனை,  இயற்றலும் ஈட்டலும் காத்தலும் காத்த வகுத்தலும் வல்லது அரசு. என்றுகூறுவார் வள்ளுவர். மன்னனின் மாட்சியும் பயனும்: காட்சிக்கு எளியனாய்க் கடுஞ்சொல் கூறாதவனாக மன்னன் இருப்பானேயானால், மக்கள் அவனைப் பிற மன்னர்களைக் காட்டிலும் புகழ்ந்து பேசுவர். இனிமையான சொற்களைக் கூறி, ஈதலைச் செய்து, உயிர்களுக்குத் துன்பம் நேராமல் காத்தளிக்க (காப்பாற்றும்) வல்ல அரசனுக்கு இவ்வுலகமானது அவன் ஏவற்படி நடக்கும். முறைசெய்து காப்பாற்றும் மன்னவன் மக்கட்கு